Ir-Regolament tal-Kummissjoni (KE) Nru 2719/1999
tal-20 ta’ Diċembru 1999
li jemenda r-Regolament (KE) Nru 1431/94 li jipprovdi regoli dettaljati sabiex jiġu applikati, fis-settur tal-laħam tat-tjur, l-arranġamenti pprovvduti fir-Regolament tal-Kunsill (KE) Nru 774/94
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 774/94 tad-29 ta’ Marzu 1994 li jiftaħ u jipprovdi għall-amministrazzjoni ta’ ċerti kwoti tat-tariffa Komunitarja għal-laħam taċ-ċanga ta’ kwalità għolja, u għal-laħam tal-majjal, il-laħam tat-tjur, il-qamħ u l-maħlut, u tipi tan-nuħħala, il-frak iebes tal-qamħ u fdalijiet oħra [1], kif l-aħħar emendat bir-Regolament tal-Kummissjoni (KE) Nru 2198/95 [2] u b’mod partikolari l-Artikolu 7 tiegħu,
Wara li kkunsidrat ir-Regolament tal-Kunsill (KEE) Nru 2777/75 tad-29 ta’ Ottubru 1975 dwar l-organizzazzjoni komuni tas-suq fil-laħam tat-tjur [3], kif l-aħħar emendat bir-Regolament tal-Kummissjoni (KE) Nru 2916/95 [4] u b’mod partikolari l-Artikolu 15 tiegħu,
Billi:
(1) Ir-Regolament tal-Kummissjoni (KE) Nru 1431/94 [5] kif l-aħħar emendat bir-Regolament (KE) Nru 1514/97 [6], jipprovdi regoli ddettaljati sabiex jiġu applikati, fis-settur tal-laħam tat-tjur, l-arranġamenti dwar l-importazzjonijiet ipprovvduti fir-Regolament (KE) Nru 774/94.
(2) Sabiex jiġi żgurat il-kontroll aħjar fuq l-importazzjonijiet minn ċerti pajjiżi, irid jiġi mitlub kuntratt tal-provvista meta tiġi ddepożitata applikazzjoni għal-liċenjza.
(3) Il-miżuri pprovvduti f’dan ir-Regolament huma skond l-opinjoni tal-Kumitat ta’Ġestjoni tal-laħam tat-tjur u tal-bajd,
ADOTTAT DAN IR-REGOLAMENT:
Artikolu 1
Il-paragrafu li ġej jiddaħħal wara l-Artikolu 4(1) tar-Regolament (KE) Nru 1431/94:
"1a. L-applikazzjonijiet għal-liċenzji jridu jkunu akkumpanjati b’kuntratt tal-provvista li jispeċifika illi provvisti tat-tjur huma disponibbli sabiex jiġu kkunsinnati lill-Kommunità Ewropea matul il-perjodu taż-żmien tal-kwoti mill-oriġni mitluba u sal-kwantitajiet tal-kwota li għalihom tkun saret applikazzjoni.
Dan il-paragrafu għandu japplika għall-prodotti fil-gruppi 1, 2 u 4 u l-perjodu taż-żmien tal-kwota għandu jkun dak il-perjodu taż-żmien stabbilit fl-Artikolu 5."
Artikolu 2
Dan ir-Regolament għandu jidħol fis-seħħ fl-1 ta’ Jannar 2000.
Dan ir-Regolament għandu jorbot fl-intier tieħu u japplika direttament fl-Istati Membri kollha.
Magħmul fi Brussel, fl-20 ta’ Diċembru 1999.